作者：张纲
词牌/韵律：青门饮

paragraphs: 疏柳飘零，暮鸦寒集，都门送客，斜阳影里。
野色沈沈，翠微隐隐，遥指故乡云外。
聚久交情厚，对西风、争忍分袂。
饮散宾朋，画船去也，平芜千里。
因记。
小轩无寐。
观夜月凭阑，共论深契。
绛帐清闲，杏坛优暇，当念宴游同醉。
南北烟波远，愿无忘、音书频寄。
未知名宦拘人，异日相逢何地。